'Fem Gran' inundarà el Carrer Gran de música en directe - Setsetset
'Fem Gran' inundarà el Carrer Gran de música en directe
Es tracta d'una iniciativa de la branca d'Esparreguera Comerç del Carrer Gran per dinamitzar el municipi
Divendres, 5 d'abril de 2019 a les 11:44h
Neix 'Fem Gran', un projecte dels comerciants del carrer gran per tal de dinamitzar la vila i animar el consum. El primer dissabte de cada mes hi haurà música en directe totalment gratuïta en aquest carrer.
En la primera edició, que tindrà lloc aquest mateix dissabte es podran veure les actuacions de Laia Gutsens, Paqui i Eugeni, N'estic Fart Band, Paula i Leandre, SMEGMA Band i MAS Trio. Malgrat que la majoria de conjunts siguin de la vila, des de l'organització no tanquen les portes a què conjunt i músics d'altres poblacions puguin participar en aquesta iniciativa.
'Fem Gran' entén aquest projecte com un "intercanvi perfecte" entre músics, que busquen espais on tocar i comerciants, que busquen projectes que dinamitzin el poble i puguin atreure a més persones als carrers de la vila.